94/472/EY: Komission päätös, tehty 18 päivänä heinäkuuta 1994, digitaalisen eurooppalaisen langattoman televiestinnän (DECT) puhelintekniikan soveltamisvaatimuksia koskevasta yhteisestä teknisestä määräyksestä



Virallinen lehti nro L 194 , 29/07/1994 s. 0091 - 0092

Suomenk. erityispainos Alue 13 Nide 26 s. 0134

Ruotsink. erityispainos Alue 13 Nide 26 s. 0134



KOMISSION PÄÄTÖS, tehty 18 päivänä heinäkuuta 1994, digitaalisen eurooppalaisen langattoman televiestinnän (DECT) puhelintekniikan soveltamisvaatimuksia koskevasta yhteisestä teknisestä määräyksestä (94/472/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY(1), sellaisena kuin se on muutettuna direktiivillä 93/68/ETY(2), ja erityisesti sen 6 artiklan 2 kohdan, sekä katsoo, että komissio on toteuttanut direktiivin 91/263/ETY 14 artiklassa määritellyn menettelyn mukaisesti ja erityisesti päätelaitteiden hyväksymistä käsittelevän komitean (ACTE) 23 päivänä huhtikuuta 1992 antaman lausunnon mukaisesti sellaiset päätelaitetyypit yksilöivän toimenpiteen, joiden osalta tämä yhteinen tekninen määräys on tarpeen, sekä määritellyt näiden määräysten soveltamisalan, toimivaltainen standardointielin on valmistellut yhdenmukaistetut standardit, joilla pannaan täytäntöön sovellettavat olennaiset vaatimukset, komissio on tehnyt ACTE-komitealle tämän lausuntoa varten ehdotuksen tarvittavista toimenpiteistä direktiivin 91/263/ETY 6 artiklan 2 kohdan toisen luetelmakohdan mukaisesti, komission tehtävänä on antaa direktiivin 91/263/ETY 6 artiklan 2 kohdan toisen luetelmakohdan mukaisesti vastaavat yhdenmukaistetut standardit, joilla pannaan täytäntöön yhteisiksi teknisiksi määräyksiksi muutettavat olennaiset vaatimukset, ja tässä päätöksessä annettu yhteinen tekninen määräys on ACTE-komitean 14 päivänä joulukuuta 1993 antaman lausunnon mukainen, ON TEHNYT TÄMÄN PÄÄTÖKSEN: 1 artikla 1. Tätä päätöstä sovelletaan päätelaitteisiin, jotka on tarkoitettu liitettäväksi tai jotka todennäköisesti liitetään yleiseen televerkkoon ja joita koskee tämän päätöksen 2 artiklan 1 kohdassa määritelty yhdenmukaistettu standardi. 2. Tässä päätöksessä annetaan yhteinen tekninen määräys, joka käsittää puhelintekniikan soveltamisvaatimukset, joita sovelletaan digitaalisen eurooppalaisen langattoman televiestinnän (DECT) päätelaitteisiin, jotka toimivat 1 880-1 900 MHz:n kaistalla. 2 artikla 1. Yhteinen tekninen määräys sisältää yhdenmukaistetun standardin, jonka toimivaltainen standardointielin on valmistellut direktiivin 91/263/ETY 4 artiklan g alakohdan olennaisten vaatimusten täytäntöön panemiseksi. Viittaus tähän standardiin on liitteessä. 2. Päätelaitteiden, joita tämä päätös koskee, on oltava 1 kohdassa tarkoitetun yhteisen teknisen määräyksen mukaisia, täytettävä direktiivin 91/263/ETY 4 artiklan a ja b alakohdassa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivien 73/23/ETY(3) ja 89/336/ETY(4) vaatimukset. 3 artikla Direktiivin 91/263/ETY 9 artiklassa tarkoitettujen menettelyjen suorittamiseen nimettyjen ilmoitettujen laitosten on tämän päätöksen 1 artiklan 1 kohdassa tarkoitettujen päätelaitteiden osalta käytettävä liitteessä tarkoitettua yhdenmukaistettua standardia tai varmistettava sen käyttö viimeistään tämän päätöksen voimaantulopäivänä. 4 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä heinäkuuta 1994. Komission puolesta Martin BANGEMANN Komission jäsen (1) EYVL N:o L 128, 23.5.1991, s. 1 (2) EYVL N:o L 220, 31.8.1993, s. 1 (3) EYVL N:o L 77, 26.3.1973, s. 29 (4) EYVL N:o L 139, 23.5.1989, s. 19 LIITE Viittaus sovellettavaan yhdenmukaistettuun standardiin Tämän päätöksen 2 artiklassa tarkoitettu yhdenmukaistettu standardi on seuraava: Eurooppalainen solukkojärjestelmäinen digitaalinen matkaviestinliikennejärjestelmä; Digitaalinen eurooppalainen langaton televiestintä Päätelaitteisiin sovellettavat yleiset liittämisvaatimukset - Puhelintekniikan sovellukset ETSI Euroopan telealan standardointilaitos (ETSI) ETSI-sihteeristö TBR 10 - joulukuu 1993 (lukuun ottamatta alkusanoja) Täydentävät tiedot Euroopan telealan standardointilaitos on tunnustettu neuvoston direktiivin 83/189/ETY(1) mukaisesti. Edellä tarkoitettu yhdenmukaistettu standardi on laadittu direktiivin 83/189/ETY asiaankuuluvien menettelyjen mukaisesti annetun valtuutuksen mukaan. Edellä mainitun yhdenmukaistetun standardin tekstin saa kokonaisuudessaan seuraavasta osoitteesta: Institut européen des normes de télécommunications (Euroopan telealan standardointilaitos), F-06921 Sophia Antipolis Cedex. (1) EYVL N:o L 109, 26.4.1983, s. 8